Banniel Ukraina

**Banniel [[Ukraina]]** (ukraineg : Державний прапор України *Derzhavnyi prapor Ukrainy*) zo rannet a-blaen etre div vandenn gevatal, glas ha melen, evel skrivet e mellad 20 Bonreizh Ukraina. Hervez an hengoun e tiskouez kement-se glas an oabl a-us edegi melen.

Ar glaz hag ar melen a zeuas war wel e-kerzh dispac'hoù 1848 en Europa, e Lviv en Ukraina, a oa en Impalaeriezh Aostria d'ar mare-se. Livioù banniel Republik Pobl Ukraina (1917-1918 ha 1918-1921), Republik Pobl Ukraina ar C'hornôg (1918-1919]) ha Stad Ukraina (1918) e oant bet, koulz ha re Ukraina ar C'harpatoù (1938-1939), met berzet e voe gant URSS. Keit ha ma voe Ukraina ur Republik Soviedel ez eo ur banniel all a voe implijet : ruz a-us glas, ar morzhol hag ar falz en aour er c'honk dehou. Distroet e voe d'ar banniel hengounel da vare an Dizalc'hiezh e 1991, ha degemeret da vat d'ar 28 a viz Genver 1992.

Abaoe ar bloaz 2004 e vez lidet Gouel ar Banniel Broadel bep 23 a viz Eost, deiz dizalc'hiezh Ukraina.

## Deskrivadur
Hervez al lezenn ukrainek ez eo glas ha melen banniel ofisiel ar Stad ; pennadurezhioù Ukraina o deus resisaet al livioù hervez an daolenn a zo amañ a-is.

Dizemglev zo bet avat a-zivout ar glaz, rak koulz glaz splann ha glaz teñval zo bet arveret en Istor Ukraina ; al liv teñval a voe kemeret e 2006 en abeg ma steuz buan an hini splann en heol. Koulskoude, lod labouradegoù a gendalc'h da fardañ bannieloù splann.

*Heñvel eo ar banniel teñval ouzh hini Aostria-Izel, ouzh hini Chemnitz en Alamagn, ouzh hini Pécs e Hungaria hag ouzh hini rouantelezh kozh Dalmatia (Kroatia hiziv.)

## Istor
### Hengoun
Kent donedigezh ar gristeniezh en Ukraina e veze arveret ar glaz hag ar melen el lidoù hengounel evit aroueziañ an dour hag an tan. Al livioù-se a gaver war bannieloù rutheniz en Emgann Grunwald e 1410. Kuzul-Meur Rutheniz a kemeras ar glaz-ha-melen da vanniel ofisiel e-kerzh Dispac'h 1848 e Lviv, a oa kêr-benn Rouantelezh Galizia ha Lodomeria, hag adal neuze e voe gwintet gant ar rannarmeoù ukrainek e Lu Aostria.

Alex K Halych-Volhynia-flag.svg|Rouantelezh Ruthenia (1253-1392)
Alex K Grundwald flags 1410-05.svg|En Emgann Grunwald (1410)
Flag of the Cossack Hetmanate.svg|Kozaked Hetmanat (1649–1764)
Alex K Chornomorske Kozacke Viysko-03.svg|Kozaked ar Mor Du (1803)
Flag of the Ruthenian National Guard from Yavoriv.png|Gward brodel ruthenian (1848)
Flag of Ukrainians (1848).svg|Banniel Ukraina (1848-2006)

### Ukraina zizalc'h, 1917-1921
Glaz a-us melen ha melen a-us glaz a veze arveret en Ukraina e-pad ar stourm evit an dizalc'hiezh e 1917. Gwer, roz, du ha gwenn a voe implijet ivez gant meur a Stad dibad da heul steuzidigezh Impalaeriezh Aostria.

Flag of the Ukrainian People's Republic.svg|Republik Pobl Ukraina (1917–1921)
Flag of Ukrainian People's Republic (non-official, 1917).svg|Heñveldra, nann ofisiel (1917)
Flag of Crimean People's Republic 1917.svg|Republik Demokratel Krimea (1917–1918)
Flag of Kuban People's Republic.svg|Republik Pobl Kouban (1918–1920)
Flag of the Ukrainian State.svg|Stad Ukraina (1918)
Flag of the West Ukrainian People's Republic.svg|Republik Pobl Ukraina ar C'hornôg (1918–1919)
Flag of Ukraine (1917–1921).svg|Republik Komańcza (1918–1919)
Прапор Лемко-Русинської Республіки.svg|Republik Lemko (1918–1920)
Flag of Ukraine (1917–1921).svg|Republik Hutsul (1919)

### « Ukraina Wer », 1917-1921
«&nbsp;Ukraina Wer&nbsp;» ( Зелена Україна *Zelena Ukrayina*) zo anv istorel un tiriad etre ar stêr Amour hag ar Meurvor Habask, war-dro  km² e c'horread, ma oa Ukrainiz divroet ar braz eus ar boblañs. A-c'houde Dispac'h Rusia 1917 e klaskas Ukrainiz sevel o Stad dizalc'h, a anvjont Ukraina Wer, hogen e miz Ebrel 1918 e stalias ar Rused ur Stad anvet Republik ar Reter-Pellañ war an tiriad ; Ukraina Wer ne badas nemet 1922, ar bloaz ma voe lonket gant URSS.

Daou vanniel a oa bet kinniget evit ar Stad dizalc'h, hervez repuidi ukrainat.

Flag of Green Ukraine.svg|Ukraina Wer
Flag of the Far Eastern Ukrainians.svg|Ukrainiz ar Reter-Pellañ


### Ukraina Soviedel, 1922–1991

Berzet e oa banniel Ukraina da vare URSS ha forzh piv a oa paket ouzh e wintañ a c'helle bezañ tamallet "bruderezh enep enep Soviediz" dirak ul lez-varn. D'an 10 a viz Meurzh 1919 e voe degemeret kentañ banniel Republik Soviedel Ukraina. Meur a wech e voe kemmet kent diskar URSS e 1991, met bepred e veze diazezet war liv ruz Dispac'h miz Here e Rusia ha hini kirillek У.С.С.Р. ( U.S.S.R. *Ukrainskaya Sotsialisticheskaya Sovetskaya Respublika*) en aour. Ur vevenn alaouret a voe ouzhpennet er bloavezhioù 1930 ; ur banniel nevez a voe e 1937, warnañ ur morzhol hag ur falz alaouret a-us al lizherennoù aour У.Р.С.Р. ( U.R.S.R. *Ukrainska Radianska Sotsialistychna Respublika*)


Red flag.svg|Banniel ruz (1917)
Flag of Ukrainian People's Republic of the Soviets.svg|Republik Pobl Ukrainat Soviediz (1917-1919)
Naval Ensign of the Ukrainian People's Socialist Republic.svg|Republik Pobl Sokialour Ukraina


Flag_of_the_Ukrainian_SSR_(1919-1929).svg| 1919–1929
Flag_of_the_Ukrainian_SSR_(1929-1937).svg|1929–1937
Flag of Ukrainian SSR (1937-1949).svg|1937–1949
Flag of Ukrainian SSR.svg|1949–1991

### Goude URSS, 1991-bremañ
Kerkent hag aet URSS da get ec'h adkemeras Ukraina he banniel glas-ha-melen : ent-ofisiel e flojas evit ar wech kentañ war sea Parlamant ar Stad d'ar 4 a viz Gwengolo 1991.

D'an 21 a viz Ebrel 2011 avat ec'h aotreas ar Parlamant ma vefe gorreet Banniel soviedel an Trec'h da Zeiz an Trec'h Ukraina, an 9 a viz Mae ; ar banniel-se a oa bet lakaet gant al Lu Ruz war ar Reichstag d'ar 1añ a viz Mae 1945, en deiz war-lerc'h emlazh Adolf Hitler. D'an 20 a viz Ebrel 2011 e voe sinet al lezenn gant ar prezidant Viktor Ianoukovytch, hogen d'ar 17 a viz Mezheven e voe anzavet al lezenn evel enep ar Vonreizh. Pevar bloaz goude-se, d'an 9 a viz Ebrel 2015 e voe embannet ul lezenn a verze pep arouez komunour ha nazi. Adal neuze ne voe aotreet arouezioù soviedel nemet er beredoù.

## Liammoù diavaez

## Pennadoù kar
* Kan broadel Ukraina

## Notennoù